**การประเมินวิถีใหม่**

ตามที่ คณะอนุกรรมการพิจารณาสนับสนุนการเพิ่มพูนทักษะแพทย์ตามโครงการแพทย์เพิ่มพูนทักษะ

ในการประชุมครั้งที่ ๒/๒๕๖๒ วันที่ ๒ สิงหาคม ๒๕๖๒ ได้พิจารณาทบทวนการประเมินผลปฏิบัติงานของแพทย์เพิ่มพูนทักษะตามแบบประเมิน พท.๓/๑.๑, พท.๓/๑.๒, พท.๓/๒.๑ และ พท.๓/๒.๒ ที่เป็นการประเมินโดยอิงฐานระยะเวลาการปฏิบัติงานโดยต้องปฏิบัติงานครบร้อยละ ๘๐ ทุกสาขาหลัก และช่วง Elective และได้คะแนนประเมินทุกหัวข้อระดับ ๒ คะแนนขึ้นไปจึงถือว่าผ่านการประเมินการปฏิบัติงาน เนื่องจากปัจจุบันการประเมินการปฏิบัติงานตามหลักสูตรแพทยศาสตรบัณฑิตของนิสิต/นักศึกษาแพทย์ และตามหลักสูตรการฝึกอบรมแพทย์เฉพาะทางเป็นการประเมินโดยอิงความรู้ ความสามารถของผู้ปฏิบัติงานทุกมิติ (๓๖๐ องศา) ตามรูปแบบการประเมินการปฏิบัติงานวิถีใหม่ Workplace based assessment (WBA) แบ่งการประเมินเป็น ๓ ส่วน คือ

1. Entrustable professional activities (EPA) การประเมินทักษะทางคลินิกในการดูแล

ผู้ป่วย

1. Direct observation of procedural skills (DOPS) การประเมินทักษะทางหัตถการใน


การดูแลผู้ป่วย

๓. Multisource feedback (MSF) การประเมินพฤตินิสัยในการปฏิบัติงานตามหลักจริยธรรม


แห่งวิชาชีพ

จึงขอชี้แจงวิธีการกรอกข้อมูลผลการประเมินการปฏิบัติงานวิถีใหม่ WBA ให้ทราบดังนี้


1. วิธีการกรอกผลการประเมินแพทย์เพิ่มพูนทักษะตามการประเมินวิถีใหม่ Workplace bassed assessment (WBA) แบ่งเป็น 3 ส่วน คือ ( EPA, DOPS, MSF) โดยกรอกผลการประเมินใน web แพทยสภาซึ่งยังเป็นหัวข้อการประเมินแบบเก่า
2. เข้าไปใน web แพทยสภาแล้วกดเลือก โครงการแพทย์เพิ่มพูนทักษะ




1. กดเลือกระบบเทคโนโลยีสารสนเทศโครงการแพทยเพิ่มพูนทักษะ สำหรับเจ้าหน้าที่ (สีฟ้า)



1. ใส่รหัสของสถาบันซึ่งแพทยสภาได้กำหนดให้แล้ว



1. กดเลือกชื่อแพทย์ที่จะประเมิน การประเมิน แล้วกดเลือกสาขาที่จะประเมิน (คลิกประเมิน)




1. หัวข้อที่ให้เข้าไปกรอกคะแนนจะเป็นแบบเก่า ส่วนในการประเมินแบบใหม่จะมี EPA, DOPs, MSF

* ในกรณีที่แพทย์ผ่านทั้ง3 แบบ (หมายถึงมี**ระดับการประเมิน** 4-5) สามารถกรอกให้**คะแนนใน web** ได้ตั้งแต่ 3-5 คะแนนในทุกหัวข้อ
* ในกรณีที่ ไม่ผ่านในบางการประเมิน (หมายถึงมี**ระดับการประเมิน** 1-3) กรอกให้**คะแนนใน web** ในหัวข้อการประเมินที่ไม่ผ่านเป็น 1 คะแนน
* การเทียบหัวข้อการประเมินในกรณีไม่ผ่านคือ
  + WBA: หัวข้อ 1, 2, 3, 4, 6
  + DOPS: หัวข้อ 1, 2, 3, 4.2, 5,6
  + Multisorce feedback : หัวข้อ 1, 2, 3, 6

1. สรุปการประเมิน (ล่างซ้ายของแบบประเมิน)

* ผ่านเมื่อ การประเมินแบบใหม่ ได้ระดับ 4 ขึ้นไปในทั้ง EPA, DOPS, MSF
* ไม่ผ่าน เมื่อ การประเมินอย่างใดอย่างหนึ่งไม่ผ่าน เพราะ
  + ไม่ผ่านการประเมิน หรือ
  + หากคะแนนผ่านทั้งหมด แต่เวลาทำงานไม่พอ ให้ตอบไม่ผ่านเพราะเวลาไม่พอ



**สารบัญ**

|  |  |  |
| --- | --- | --- |
|  |  | **หน้า** |
| 1 | โครงการแพทย์เพิ่มพูนทักษะ ปี พ.ศ. 2566 | 1 |
| 2 | การปรับปรุงโครงสร้างของสายงาน และวัตถุประสงค์โครงการแพทย์เพิ่มพูนทักษะ | 2 |
| 3 | คณะอนุกรรมการเกี่ยวกับโครงการแพทย์เพิ่มพูนทักษะ | 2-4 |
| 4 | หลักสูตรเพิ่มพูนทักษะตามโครงการแพทย์เพิ่มพูนทักษะ | 4-7 |
| 5 | สถาบันที่ปฏิบัติงานเพิ่มพูนทักษะและการพิจารณารับรองสถาบันที่ปฏิบัติงานเพิ่มพูนทักษะ | 7 |
| 6 | หัตถการของแพทย์เพิ่มพูนทักษะ | 8 |
| 7 | การประเมินการปฏิบัติงานของแพทย์ตามโครงการแพทย์เพิ่มพูนทักษะ | 9-10 |
| 8 | หลักเกณฑ์ของแพทยสภาในการออกประกาศนียบัตรให้แพทย์เพิ่มพูนทักษะที่ผ่านการประเมินตามโครงการเพิ่มพูนทักษะ | 10-11 |
| 9 | คุณสมบัติแพทย์ผู้มีสิทธิสมัครเข้าโครงการแพทย์เพิ่มพูนทักษะ | 11 |
| 10 | หนังสือขออนุมัติกลับเข้าปฏิบัติงานเพิ่มพูนทักษะในกรณีที่ลาออกก่อนปฏิบัติงานครบ | 11 |
| 11 | ข้อบังคับแพทยสภาว่าด้วยประกาศนียบัตรการฝึกอบรมหัตถการและการรักษาสำหรับแพทย์ที่ปฏิบัติงานในโรงพยาบาลชุมชน พ.ศ. 2563 | 11 |

**7. การประเมินการปฏิบัติงานของแพทย์ตามโครงการแพทย์เพิ่มพูนทักษะ**

**(รายละเอียดตามเอกสารแนบหมายเลข 6 หน้า 53-59 และหมายเลข 7 หน้า 60-85)**

**7.1 ผู้รับผิดชอบการประเมิน**

(1) แพทย์เฉพาะทางสาขาต่างๆ ที่มีหน้าที่ดูแลแพทย์เพิ่มพูนทักษะที่เข้าปฏิบัติงานตามโครงการแพทย์เพิ่มพูนทักษะ และเป็นผู้ประเมินการปฏิบัติงานของแพทย์เพิ่มพูนทักษะสาขาต่างๆ

(2) หัวหน้าสาขาต่างๆ และแพทย์เฉพาะทางสาขาต่างๆ ที่เป็นผู้ประเมินการปฏิบัติงานของแพทย์เพิ่มพูนทักษะ ประชุมร่วมกันเพื่อสรุปผลการประเมินการปฏิบัติงานของแพทย์เพิ่มพูนทักษะ และแจ้งผลการประเมินในเบื้องต้นให้แพทย์เพิ่มพูนทักษะรับทราบ จากนั้นสรุปผลการประเมินเสนอผู้อำนวยการโรงพยาบาลเพื่อพิจารณาตัดสิน แล้วแจ้งผลการประเมินให้แพทย์เพิ่มพูนทักษะรับทราบอย่างเป็นทางการ และแจ้งแพทยสภารับทราบ

**7.2 การประเมิน** ให้สถาบันฯ บันทึกข้อมูลการปฏิบัติงานของ พพท.ลงใน**แบบประเมิน 7** **(รายละเอียดตามเอกสารแนบหมายเลข 7/1-7/6 หน้า 60-85)**

**7.2.1** **การประเมินวิถีใหม่ (WBA: Workplace based assessment)** **ให้มีการประเมินตามแบบวิถีใหม่ทุกสาขาวิชาหลัก** โดยประเมิน 3 ประเด็นหลัก ดังนี้

(1) ประเมินทักษะทางคลินิก ด้วยแบบประเมิน Entrustable professional activities (EPA)

(2) ประเมินทักษะทางหัตถการ ด้วยแบบประเมิน Direct observation of procedural skills

(DOPS)

(3) ประเมินพฤตินิสัยในการปฏิบัติงานตามหลักจริยธรรมแห่งวิชาชีพ ด้วยแบบประเมิน

Multisource feedback (MSF)

**7.3 แบบประเมิน**

**7.3.1 แบบวิถีใหม่ (WBA: Workplace based assessment) (รายละเอียดตามเอกสารแนบหมายเลข 6 หน้า 53-59)**

มีแบบการประเมินสำหรับ 5 ประเด็น ดังนี้

(1) แบบประเมินทักษะทางคลินิก Entrustable professional activities (EPA) **(เอกสาร 7/1 แบบประเมินทักษะทางคลินิกสำหรับแพทย์เพิ่มพูนทักษะ หน้า 60)**

(2) แบบประเมินทักษะทางหัตถการ Direct observation of procedural skills (DOPS) **(เอกสาร 7/2 แบบประเมินทักษะทางหัตถการสำหรับแพทย์เพิ่มพูนทักษะ หน้า 74)**

(3) แบบประเมินพฤตินิสัยในการปฏิบัติงานตามหลักจริยธรรมแห่งวิชาชีพ Multisource feedback (MSF) **(เอกสาร 7/3 แบบประเมินพฤตินิสัยในการปฏิบัติงานตามหลักจริยธรรมแห่งวิชาชีพสำหรับแพทย์เพิ่มพูนทักษะ หน้า 82)**

(4) แบบประเมินผลการปฏิบัติงานในภาควิชา หรือกลุ่มงานต่างๆ ที่เกี่ยวข้อง ประเมิน **(เอกสาร 7/4 แบบประเมินการปฏิบัติงานของแพทย์ตามโครงการฯ เกี่ยวกับ 1. ทักษะทางคลินิก 2. ทักษะทางหัตถการ 3. พฤตินิสัยในการทำงานตามหลักจริยธรรมแห่งวิชาชีพ ในกลุ่มงานต่างๆ หน้า 83)**

4.1 ทักษะทางคลินิก

4.2 ทักษะทางหัตถการ

4.3 พฤตินิสัยในการทำงานตามหลักจริยธรรมแห่งวิชาชีพ

(5) แบบประเมินการปฏิบัติงานของแพทย์ตามโครงการฯ ที่โรงพยาบาลชุมชนโดยผู้อำนวยการโรงพยาบาลชุมชน **(เอกสาร 7/5 สรุปการประเมินการปฏิบัติงานของแพทย์ตามโครงการฯ โดยผู้อำนวยการ หน้า 84)**

**3. แบบประเมินสรุปผลการปฏิบัติงาน**ของแพทย์ตามโครงการแพทย์เพิ่มพูนโดยผู้อำนวยการสถาบันฯ หรือผู้รับผิดชอบ **(เอกสาร 7/6 สรุปการประเมินการปฏิบัติงานของแพทย์ตามโครงการฯ โดยผู้อำนวยการ หน้า 85)**

|  |  |  |
| --- | --- | --- |
|  | **เอกสารแนบ** | **หน้า** |
| หมายเลข 1 | ข้อบังคับแพทยสภาว่าด้วยกระบวนวิธีพิจารณาตามหลักสูตร  ประกาศนียบัตรตามโครงการเพิ่มพูนทักษะ พ.ศ. 2551 | 12-14 |
| หมายเลข 2 | การปรับปรุง โครงสร้างของสายงาน และวัตถุประสงค์โครงการแพทย์เพิ่มพูนทักษะ | 15-16 |
| หมายเลข 3 | คณะอนุกรรมการตรวจเยี่ยมและประเมินสถาบันที่ปฏิบัติงานเพิ่มพูนทักษะ | 17-36 |
| หมายเลข 4 | หลักสูตรแพทย์เพิ่มพูนทักษะตามโครงการแพทย์เพิ่มพูนทักษะ | 37-38 |
| หมายเลข 5 | ตัวอย่างความรู้พื้นฐานที่แพทย์เพิ่มพูนทักษะควรต้องรู้เมื่อสิ้นสุดการอบรม 5/1-5/6 | 39-52 |
| หมายเลข 6 | การประเมินการปฏิบัติงานของแพทย์เพิ่มพูนทักษะ | 53-59 |
| หมายเลข 7 | แบบประเมินการปฏิบัติงานสำหรับแพทย์เพิ่มพูนทักษะ (7/1-7/6) | 60-85 |
| หมายเลข 8 | สถาบันที่ปฏิบัติงานเพิ่มพูนทักษะ เกณฑ์การพิจารณารับรองโรงพยาบาลเพื่อเป็นสถาบันที่ปฏิบัติงานเพิ่มพูนทักษะ | 86-92 |
| หมายเลข 9 | หนังสือขออนุมัติให้รับรองเป็นสถาบันที่ปฏิบัติงานเพิ่มพูนทักษะ | 93 |
| หมายเลข 10 | ข้อมูลประสบการณ์การเรียนรู้-หัตถการ เกณฑ์ความรู้ความสามารถ  และ E-logbook | 94-113 |
| หมายเลข 11 | ตัวอย่างสื่อการสอนหัตถการของแพทย์เพิ่มพูนทักษะ | 114-122 |
| หมายเลข 12 | ประกาศนียบัตรผู้ผ่านโครงการเพิ่มพูนทักษะตามเกณฑ์ของแพทยสภา  ก. ตัวอย่างใบประกาศฯ  ข. ขั้นตอนการขอ  ค. การทำคำขอใบแทน-เพิ่มเติม  ง. การทำคำขอแปลใบประกาศฯ และสำเนาเป็นภาษาอังกฤษ | 123-126 |
| หมายเลข 13 | แพทย์ผู้มีสิทธิขอสมัครเข้าโครงการแพทย์เพิ่มพูนทักษะ | 127-129 |
| หมายเลข 14 | หนังสือขออนุมัติกลับเข้าปฏิบัติงานเพิ่มพูนทักษะ | 130 |
| หมายเลข 15 | ข้อบังคับแพทยสภาว่าด้วยประกาศนียบัตรการฝึกอบรมหัตถการและการรักษาสำหรับแพทย์ที่ปฏิบัติงานในโรงพยาบาลชุมชน พ.ศ. 2563 | 131-135 |

**(เอกสารแนบ 6)**

**การประเมินการปฏิบัติงานของแพทย์เพิ่มพูนทักษะ**

**วัตถุประสงค์**

1. เพื่อประเมินผลการปฏิบัติงานของแพทย์ตามโครงการแพทย์เพิ่มพูนทักษะในสาขาต่าง ๆ ที่

แพทย์ผ่านการปฏิบัติงาน

1. เพื่อนำข้อมูลไปพัฒนาการเรียนการสอนของหลักสูตรแพทยศาสตรบัณฑิต และการฝึกอบรม

แพทย์เพิ่มพูนทักษะ

**การประเมินการปฏิบัติงาน**

**1. ผู้รับผิดชอบการประเมิน**

(1) แพทย์เฉพาะทางสาขาต่างๆ ที่มีหน้าที่ดูแลแพทย์เพิ่มพูนทักษะที่เข้าปฏิบัติงานตามโครงการ

แพทย์เพิ่มพูนทักษะเป็นผู้ให้คำแนะนำ และประเมินการปฏิบัติงานของแพทย์เพิ่มพูนทักษะสาขาต่างๆ ผ่านตามเกณฑ์ EPA หน้า 61-73 ตามเกณฑ์ DOPS หน้า 75-81 (คือเกณฑ์ที่ประชุมร่วมกับตัวแทนสาขา 15 โรงพยาบาล) และเกณฑ์ความรู้ความสามารถในการประเมินเพื่อรับใบอนุญาตเป็นผู้ประกอบวิชาชีพเวชกรรม พ.ศ. 2555 (Medical Competency Assessment Criteria for National License 2012) (ฉบับที่ 2) พ.ศ. 2563 หน้า 94-113) โดยควรเริ่มดำเนินการประเมิน เมื่อ พพท.ปฏิบัติงานได้ครึ่งระยะเวลาการฝึกในแต่ละสาขา

(2) หัวหน้าสาขาต่างๆ และแพทย์เฉพาะทางสาขาต่างๆ ที่เป็นผู้ประเมินการปฏิบัติงานของ

แพทย์เพิ่มพูนทักษะ ประชุมร่วมกันเพื่อสรุปผลการประเมินการปฏิบัติงานของแพทย์เพิ่มพูนทักษะ และแจ้งผลการประเมินในเบื้องต้นให้แพทย์เพิ่มพูนทักษะรับทราบ พร้อมทั้งให้แพทย์เพิ่มพูนทักษะลงลายมือชื่อไว้เป็นหลักฐานในแบบประเมิน

(3) เมื่อสิ้นสุดการอบรมทั้งปีให้สรุปผลการประเมินการปฏิบัติงานในสาขาต่างๆ รวมถึงวิชาเลือก

ด้วย เสนอผู้อำนวยการสถาบันฯ หรือผู้รับผิดชอบเพื่อพิจารณาตัดสิน และลงนามในใบประเมินเป็นหลักฐานผลการปฏิบัติงานของแพทย์เพิ่มพูนทักษะ โดยสถาบันฯ ต้องเก็บรักษาแบบประเมินไว้เป็น***ระยะเวลาไม่น้อยกว่า 5 ปี*** จึงทำลายได้

(4) สถาบันฯ แจ้งผลการประเมินให้แพทย์เพิ่มพูนทักษะรับทราบอย่างเป็นทางการ และแจ้ง

แพทยสภารับทราบ

(5) แพทย์เพิ่มพูนทักษะที่ไม่ผ่านการประเมินหรือปฏิบัติงานไม่ครบ ขอให้ส่งแบบประเมินทุก

สาขา และการประเมินแต่ละสาขาฉบับจริงมายังแพทยสภาด้วย

(6) แพทยสภากำลังดำเนินการจัดทำการประเมินการปฏิบัติงานแพทย์เพิ่มพูนทักษะด้วยระบบ

อิเล็กทรอนิกส์ โดยศูนย์การศึกษาต่อเนื่องของแพทย์ (ศ.น.พ.) เป็นผู้ช่วยดำเนินการ ในระหว่างการดำเนินการ สถาบันฯ สามารถดำเนินการจัดทำการประเมินด้วยรูปแบบ Google Form หรือ Application ของตนเอง เพื่อความสะดวก และสามารถนำข้อมูลมาลงเพิ่มเติมในระบบได้ภายหลัง

**2. การประเมิน**

ให้สถาบันที่ปฏิบัติงานของแพทย์เพิ่มพูนทักษะประเมินการปฏิบัติงานของ พพท.ดังนี้

* 1. **ประเมินแบบวิถีใหม่ (WBA: Workplace based assessment)**

โดยใช้แบบฟอร์มตามชนิดของกิจกรรม / หรือหัวข้อที่ต้องการจะประเมิน ซึ่งให้ประเมิน 3 ประเด็นหลัก ดังนี้

(1) ประเมินทักษะทางคลินิก Entrustable professional activities (EPA)

(2) ประเมินทักษะทางหัตถการ Direct observation of procedural skills (DOPS)

(3) ประเมินพฤตินิสัยในการปฏิบัติงานตามหลักจริยธรรมแห่งวิชาชีพ

***โดยให้มีการประเมินตามแบบวิถีใหม่ทุกสาขาวิชาหลัก***

**2.2** **การประเมินการปฏิบัติงานที่โรงพยาบาลชุมชน (รพช.)**

รพช. สามารถเลือกการประเมินได้ 2 แบบ คือ ตามข้อ 2.1 หรือประเมินการปฏิบัติงานของแพทย์เพิ่มพูนทักษะที่ OPD IPD ER สาขาอื่น ๆ ด้วยแบบประเมินการปฏิบัติงาน ในหัวข้อ ดังนี้

2.2.1 ความรู้พื้นฐาน

2.2.2 ทักษะทางคลินิก (Clinical skills)

2.2.3 การพัฒนาความรู้ความสามารถทางวิชาชีพอย่างต่อเนื่อง

2.2.4 พฤตินิสัย เจตคติ คุณธรรม จริยธรรมแห่งวิชาชีพ

**3. รูปแบบการประเมิน**

**3.1 ประเมินวิถีใหม่ Workplace based assessment (WBA) การประเมินการปฏิบัติงานหรือการกระทำจากสถานที่ปฏิบัติงาน EPA**

ประกอบด้วยการประเมิน 3 ส่วน โดยมี *รูปแบบและเกณฑ์การประเมิน* ดังรายละเอียดต่อไปนี้

**3.1.1 Entrustable professional activities (EPA)** ทักษะทางคลินิกในการดูแลผู้ป่วย ตาม ***(7/1) แบบประเมินทักษะทางคลินิกสำหรับแพทย์เพิ่มพูนทักษะ)* *หน้า 60***

**หัวข้อการประเมิน**

1. ซักประวัติและตรวจร่างกายผู้ป่วยได้อย่างกระชับ ครอบคลุม เป็นขั้นตอน
2. เลือกใช้วิธีการตรวจทางห้องปฏิบัติการต่างๆ อย่างเหมาะสม คุ้มค่า
3. วินิจฉัยแยกโรคอย่างเป็นระบบ และวินิจฉัยโรคได้อย่างถูกต้อง
4. ประเมินและรักษาผู้ป่วยที่มีอาการเลวลง หรืออาการหนักเฉียบพลันได้อย่างเหมาะสม โดยตระหนักถึงข้อจำกัดของตน และขอความช่วยเหลือได้ทันเวลา (กรณีฉุกเฉินต้องทำเป็นอันดับแรก) \*
5. เลือกใช้ยาและวิธีการรักษาที่สมเหตุผลเพื่อความปลอดภัยของผู้ป่วยแบบองค์รวม
6. ทำหัตถการที่จำเป็นต่อการวินิจฉัยและการรักษาได้อย่างถูกวิธี
7. ส่งต่อและจำหน่ายผู้ป่วยได้อย่างปลอดภัย
8. ให้ข้อมูลและคำปรึกษาแก่ผู้ป่วยและญาติ
9. สื่อสารและทำงานเป็นทีมกับเพื่อนร่วมงาน
10. แนะนำแผนการป้องกันและสร้างเสริมสุขภาพที่เหมาะสม (ถ้ามี)
11. บันทึกข้อมูลในเวชระเบียนได้อย่างถูกต้อง

**3.1.2 Direct observation of procedural skills (DOPS)** ทักษะทางหัตถการในการดูแลผู้ป่วย *ตาม* ***(7/2) แบบประเมินทักษะทางหัตถการสำหรับแพทย์เพิ่มพูนทักษะ DOPS***

***หน้า 74***

**หัวข้อการประเมิน**

1. บอกข้อบ่งชี้ กายวิภาคที่เกี่ยวข้องและเทคนิคการทำหัตถการ
2. ขอ Inform Consent
3. เตรียมการก่อนทำหัตถการอย่างเหมาะสม
4. ให้ยาแก้ปวดอย่างเหมาะสม
5. ทำหัตถการได้อย่างถูกวิธี
6. ใช้เทคนิคปลอดเชื้อ
7. ขอความช่วยเหลืออย่างเหมาะสม
8. การดูแลรักษาหลังจากทำหัตถการ
9. ทักษะการสื่อสารและทำงานเป็นทีมกับเพื่อนร่วมงาน
10. ดูแลผู้ป่วยด้วยจริยธรรมวิชาชีพ

**3.1.3 Multisource feedback** พฤตินิสัยในการปฏิบัติงานตามหลักจริยธรรมแห่งวิชาชีพ *ตาม* ***(7/3) แบบประเมินพฤตินิสัยในการปฏิบัติงานตามหลักจริยธรรมแห่งวิชาชีพสำหรับแพทย์เพิ่มพูนทักษะ หน้า 82***

**หัวข้อการประเมิน**

1. ซื่อสัตย์
2. รับผิดชอบ
3. ตรงต่อเวลา
4. แต่งกายสุภาพ
5. ทักษะในการสื่อสารกับผู้ป่วยและญาติ
6. ทักษะในการสื่อสารและมนุษยสัมพันธ์กับเพื่อนร่วมงาน
7. ดูแลผู้ป่วยด้วยจริยธรรมวิชาชีพ
8. อื่นๆ ระบุ ........................

**3.1.4 ประเมินการปฏิบัติงานของแพทย์ตามโครงการฯ** เกี่ยวกับ ทักษะทางคลินิก

ทักษะทางหัตถการ และพฤตินิสัยในการทำงานตามหลักจริยธรรมแห่งวิชาชีพ ในกลุ่มงาน หรือภาควิชาต่างๆ ที่เกี่ยวข้อง ***ตาม 7/4 แบบประเมินการปฏิบัติงานของแพทย์ตามโครงการฯ เกี่ยวกับ 1. ทักษะทางคลินิก 2. ทักษะทางหัตถการ และ 3. พฤตินิสัยในการทำงานตามหลักจริยธรรมแห่งวิชาชีพในกลุ่มงาน หรือภาควิชาต่างๆ ที่เกี่ยวข้อง หน้า 83***

**หมายเหตุ**

1. แพทย์ผู้ประเมิน ประเมินการปฏิบัติงานของแพทย์เพิ่มพูนทักษะทุกหัวข้อ หรือประเมินบางหัวข้อ แล้วแต่บริบทของผู้ป่วยแต่ละราย โดยประเมินพฤตินิสัยในการปฏิบัติงานตามหลักจริยธรรมแห่งวิชาชีพของแพทย์เพิ่มพูนทักษะที่นำมาใช้ดูแลผู้ป่วย

2. แพทย์ผู้ประเมิน สามารถนำแบบประเมินการปฏิบัติงานของแพทย์เพิ่มพูนทักษะที่ดูแลผู้ป่วยรายอื่นๆ มารวมประเมินความสามารถในหัวข้อต่างๆ ได้

3. ควรประเมินอย่างน้อย 2 ครั้ง คือ

(1) ช่วงครึ่งแรกของการปฏิบัติงานในแต่ละสาขา เพื่อให้ข้อแนะนำในการปฏิบัติงานแก่แพทย์เพิ่มพูนทักษะนำไปพัฒนาการปฏิบัติงานในช่วงครึ่งหลังจนกระทั่งสิ้นสุดการปฏิบัติงานในแต่ละสาขา

(2) ช่วงครึ่งหลังจนกระทั่งสิ้นสุดการปฏิบัติงานในแต่ละสาขา เพื่อตัดสินผลการปฏิบัติงานของแพทย์เพิ่มพูนทักษะ

**3.1.5 สรุปผลการประเมินการปฏิบัติงาน ตาม *(7/6) สรุปผลการประเมินการปฏิบัติงานของแพทย์ตามโครงการแพทย์เพิ่มพูนทักษะ หน้า 85***

**3.2 การประเมินการปฏิบัติงานที่โรงพยาบาลชุมชน (รพช.)**

**ประกอบด้วยการประเมิน 4 ประเด็นหลัก** โดยมีหัวข้อที่จะประเมินและเกณฑ์*การให้คะแนนใน*

*แต่ละหัวข้อ* ดังนี้

**3.2.1 ความรู้พื้นฐาน**

(1)มีความรู้พื้นฐานในวิชาชีพแพทย์

**3.2.2 ทักษะทางคลินิก (Clinical skills)**

**มีความสามารถในการ**

* การรวบรวมข้อมูล วิเคราะห์ข้อมูลผู้ป่วย
* ทักษะการตรวจโดยใช้เครื่องมือพื้นฐาน
* ทักษะการทำหัตถการที่จำเป็น
* การส่งตรวจทางห้องปฏิบัติการอย่างสมเหตุผล / การแปลผล
* การดูแลรักษา

**3.2.3** การพัฒนาความรู้ความสามารถทางวิชาชีพอย่างต่อเนื่อง

**3..2.4** พฤตินิสัยในการปฏิบัติงานตามหลักจริยธรรมแห่งวิชาชีพ

3.2.4.1 จริยธรรมแห่งวิชาชีพ

3.2.4.2 ซื่อสัตย์

3.2.4.3 รับผิดชอบ

3.2.4.4 ตรงเวลา

3.2.4.5 ทักษะในการสื่อสาร กับผู้ป่วยและญาติ

3.2.4.6 ทักษะในการสื่อสาร กับเพื่อนร่วมงาน

3.2.4.7 ดูแลผู้ป่วยด้วยจริยธรรมแห่งวิชาชีพ

**หมายเหตุ**

ให้มีประเมินการปฏิบัติงาน **2 ครั้ง**

1. ประเมิน **ครั้งที่ 1** ประเมินการปฏิบัติงานของแพทย์เพิ่มพูนทักษะ*ในช่วงครึ่งแรก*ของการ

ปฏิบัติงาน ที่ รพช. ***ตาม 7/5 แบบประเมินการปฏิบัติงานของแพทย์ตามโครงการเพิ่มพูนทักษะของแพทยสภา ที่ รพช. ประเมินครั้งที่ 1 หน้า 84***

รวบรวมและสรุปการประเมินช่วงแรก แจ้งผล ให้ลงลายมือชื่อไว้เป็นหลักฐาน และแจ้ง พพท. ในส่วนที่ต้องนำไปปรับปรุงพัฒนา

1. ประเมิน **ครั้งที่ 2** ประเมินการปฏิบัติงานของแพทย์เพิ่มพูนทักษะปฏิบัติงาน **ที่ รพช.** *ครบ*

***ตาม 7/5 แบบประเมินการปฏิบัติงานของแพทย์ตามโครงการเพิ่มพูนทักษะของแพทยสภา ที่ รพช. ประเมินครั้งที่ 2 หน้า 84***

1. ผู้อำนวยการสรุปผลการปฏิบัติงานของแพทย์เพิ่มพูนทักษะ ***ตาม (7/6) สรุปผลการประเมิน***

***การปฏิบัติงานของแพทย์ตามโครงการแพทย์เพิ่มพูนทักษะโดยผู้อำนวยการโรงพยาบาล หน้า 85***

**4. เกณฑ์การตัดสิน**

ของแต่ละรูปแบบ

**4.1 แบบวิถีใหม่**

**4.2 แบบประเมินการปฏิบัติงานที่ รพช.**

**4.1** **แบบวิถีใหม่**

มีเกณฑ์การประเมินดังนี้

**(1) “ผ่าน”** ในแต่ละสาขา แพทย์เพิ่มพูนทักษะจะต้องปฏิบัติในงานระยะเวลาไม่น้อยกว่า ร้อยละ 80 และได้รับการประเมินผล ดังนี้

เกณฑ์ “ผ่าน” ของ Entrustable professional activities (EPA) ทักษะทางคลินิกในการดูแลผู้ป่วย ใช้ความเห็นของที่ประชุม ให้ระดับการประเมิน **โดยรวม ไม่ต่ำกว่าระดับ 4** **จาก 5 ระดับ** แม้ว่า หัวข้อย่อยบางประเด็น อาจประเมินได้ไม่ครบหรือไม่ผ่าน ทั้งนี้แล้วแต่บริบทและการพิจารณาของสาขา

เกณฑ์ “ผ่าน” ของ Direct observation of procedural skills (DOPS) ทักษะทางหัตถการในการดูแลผู้ป่วยใช้ความเห็นของที่ประชุม ให้ระดับการประเมิน **โดยรวม ไม่ต่ำกว่าระดับ 4** **จาก 5 ระดับ** แม้ว่า หัวข้อย่อยบางประเด็น อาจประเมินได้ไม่ครบหรือไม่ผ่าน ทั้งนี้แล้วแต่บริบทและการพิจารณาของสาขา

เกณฑ์ “ผ่าน” ของ Multisource feedback (MSF) พฤตินิสัยในการปฏิบัติงานตามหลักจริยธรรมแห่งวิชาชีพ ใช้ความเห็นของที่ประชุม ให้ระดับการประเมิน **โดยรวมไม่ต่ำกว่า average** **โดยเฉพาะ ข้อ 1 ซื่อสัตย์ ข้อ 2 รับผิดชอบ ข้อ 7 ดูแลผู้ป่วยด้วยจริยธรรมแห่งวิชาชีพ ต้องไม่ได้ต่ำกว่า average** ส่วนหัวข้อย่อยบางประเด็น อาจประเมินได้ไม่ครบหรือต่ำกว่า average ทั้งนี้แล้วแต่บริบทและการพิจารณาของสาขา

**(2) “ไม่ผ่าน”** แพทย์เพิ่มพูนทักษะที่ได้รับการประเมินว่า ไม่ผ่าน มี 2 กรณี คือ

กรณีที่ 1 ปฏิบัติงานในทุกสาขาวิชา /กลุ่มงาน /ภาควิชา ด้วยระยะเวลา

ไม่ครบร้อยละ 80

กรณีที่ 2 ปฏิบัติงานในทุกสาขาวิชา /กลุ่มงาน /ภาควิชา ได้รับการประเมินว่า “ไม่ผ่าน” ในวิธีการประเมินแบบใดแบบหนึ่ง

- Entrustable professional activities

- Direct observation of procedural skills

- Multisource feedback (MSF)

**(3) เกณฑ์การ “ผ่าน” ตลอดหลักสูตร** แพทย์เพิ่มพูนทักษะ จะต้องมีผลการประเมิน “ผ่าน” ทุกสาขาวิชา /กลุ่มงาน /ภาควิชา ในสาขาหลัก รวมทั้งช่วง Elective แพทยสภาจึงออกประกาศนียบัตรผู้ผ่านโครงการเพิ่มพูนทักษะตามเกณฑ์ของแพทยสภาให้

**(4) เกณฑ์การ “ไม่ผ่าน” ตลอดหลักสูตร** แพทย์เพิ่มพูนทักษะได้รับการประเมิน

“ผ่าน” ไม่ครบทุกสาขาวิชา /กลุ่มงาน /ภาควิชา ในสาขาหลัก รวมทั้งช่วง Elective และแพทยสภาจะไม่ออกประกาศนียบัตรผู้ผ่านโครงการเพิ่มพูนทักษะตามเกณฑ์ของแพทยสภาให้

**4.2 แบบประเมินการปฏิบัติงานที่ รพช.**

มีเกณฑ์การประเมินดังนี้

ระดับ 1 ไม่ผ่าน ยังไม่สามารถปฏิบัติงานที่ รพช. ได้ด้วยตัวเอง ให้สังเกตการณ์เท่านั้น

ระดับ 2 ไม่ผ่าน สามารถปฏิบัติงานที่ รพช. ได้ภายใต้การควบคุมของ อาจารย์อย่าง

ใกล้ชิด

ระดับ 3 ไม่ผ่าน สามารถปฏิบัติงานที่ รพช. ได้ โดยมีอาจารย์ให้ความช่วยเหลือ

ระดับ 4 ผ่าน สามารถปฏิบัติงานที่ รพช. ได้ดี โดยมีอาจารย์ให้ความช่วยเหลือ

เมื่อต้องการ

ระดับ 5 ผ่าน สามารถปฏิบัติงานที่ รพช. ได้ดี สามารถดูแลผู้ที่มี

ประสบการณ์น้อยกว่าได้

**5 แพทย์เพิ่มพูนทักษะที่ได้รับการประเมินว่า “ไม่ผ่าน”**

**5.1 ในกรณีที่ให้การประเมินแพทย์เพิ่มพูนทักษะว่า “ไม่ผ่าน”**

- สถาบันฯ ต้องแจ้งแพทย์เพิ่มพูนทักษะให้รับทราบ และขอให้ส่งแบบประเมินฉบับจริงทุกสาขา

ที่แพทย์เพิ่มพูนทักษะ ปฏิบัติงานมายังแพทยสภาด้วย ซึ่งแพทยสภาจะไม่ออกประกาศนียบัตรผู้ผ่านโครงการเพิ่มพูนทักษะตามเกณฑ์ ของแพทยสภาให้

**5.2 แนวปฏิบัติสำหรับแพทย์เพิ่มพูนทักษะที่ “ไม่ผ่าน” การประเมิน**

- สถาบันฯ เป็นผู้พิจารณาว่า เห็นสมควรให้แพทย์เพิ่มพูนทักษะปฏิบัติงานเพิ่มเติมในสาขาที่

ปฏิบัติงานไม่ครบร้อยละ 80 หรือไม่ผ่านการประเมินผล ต่อได้ทันทีหลังการปฏิบัติงานในสาขานั้นๆ สิ้นสุดลง หรือปฏิบัติงานเพิ่มเติมหลังจากสิ้นสุดการปฏิบัติงานจบโครงการแพทย์เพิ่มพูนทักษะในปีนั้นๆ หรือให้ทำรายงานเพิ่มเติมเรื่องทักษะทางคลินิก ทักษะการทำหัตถการ เมื่อแพทย์เพิ่มพูนทักษะได้ปฏิบัติตามแนวทางดังกล่าวแล้ว และได้รับการประเมินว่า “ผ่าน” แพทยสภาจึงจะออกประกาศนียบัตรผู้ผ่านโครงการเพิ่มพูนทักษะตามเกณฑ์ของแพทยสภาให้

- กรณีที่แพทย์เพิ่มพูนทักษะไม่ประสงค์จะปฏิบัติงานเพิ่มเติมในสาขาที่ไม่ผ่านการประเมินที่

สถาบันฯ เดิม ก็สามารถขอเข้าปฏิบัติงานเพิ่มเติมในสาขาที่ไม่ผ่านการประเมินในปีใดก็ได้ในสถาบันฯ ที่แพทยสภารับรองเป็นสถาบันฯ แห่งอื่นที่มีศักยภาพสามารถรับได้ เมื่อแพทย์เพิ่มพูนทักษะได้ปฏิบัติตามแนวทางดังกล่าวแล้ว และได้รับการประเมินว่า “ผ่าน” แพทยสภาจึงจะออกประกาศนียบัตรผู้ผ่านโครงการเพิ่มพูนทักษะตามเกณฑ์ของแพทยสภาให้

- กรณีที่แพทย์เพิ่มพูนทักษะไม่ประสงค์จะสมัครเข้ารับการฝึกอบรมแพทย์ประจำบ้านในสาขาที่

ระบุว่าต้องผ่านการประเมินการปฏิบัติงานเพิ่มพูนทักษะ หรือไม่ต้องการเข้ารับการฝึกอบรมเป็นแพทย์ประจำบ้าน ก็ไม่ต้องปฏิบัติงานเพิ่มเติมในสาขาที่ไม่ผ่านการประเมิน